proxectonos/corpus_dominio_legal_administrativo_tmp huggingface dataset:
ANUNCIO DO INICIO DO EXPEDIENTE DE INVESTIGACIÓN A EFECTOS DE DETERMINAR A TITULARIDADE DOS “BAÑOS DE SAN XUSTO”.
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 12/08/2016)

O Pleno do Concello de Cotobade en sesión celebrada o 28.07.2016 adoptou acordo que na súa parte dispositiva determinou (en extracto): “1.—Iniciar expediente de investigación a efectos de determinar a titularidade dos “Baños de San Xusto”. 2.—As características que permiten identificar o citado ben son as seguintes: “Emprazamento do conxunto etnográfico: Situase na beira Sur do Río Lerez, na parroquia de San Xurxo de Sacos. Coordenadas UTM ETRS89, nivel 17: X:539.919; y:4.707.644 Parcela: 1053, polígono 5 e parcela 640 do polígono 4, ambas de titularidade catastral de CMMC de San Xurxo.” 3.—Nomear instrutor do expediente a D. Jorge Cubela López, alcalde, e secretario a D. Miguel Rodríguez de Vicente- Tutor, Secretario do Concello.4.—Ordenar a publicación do presente acordo no Boletín Oficial da Provincia e no Taboleiro de Edictos do Concello por prazo de quince días, dando traslado do mesmo ás Administracións do Estado e da Comunidade Autónoma aos efectos de que poidan facer valer os seus dereitos e alegar o procedente.” O que se fai público en cumprimento do artigo 49 do Regulamento de Bens das Entidades Locais 1372/1986, de 13 de xuño. Cotobade 27 de xullo de 2016.—O Alcalde, Jorge Cubela López.
OFERTA DE EMPREGO PÚBLICO 2016
ADMINISTRACIÓN LOCAL — Municipal — Meaño (Persoal, oposicións, 29/04/2016)

A Alcaldía, con data 15 de abril de 2016, ditou a seguinte: Asunto: Oferta de emprego público 2016. Aprobada, conxuntamente co Orzamento Municipal para o exercicio económico 2016, polo Pleno da Corporación en sesión extraordinaria de data 29 de decembro de 2015, o Cadro de Persoal e Relación de Postos de Traballo, coa reposición do posto de traballo de operario encargado de obras e servizos municipais ao quedar vacante por xubilación; esta Alcaldía, dando cumprimento ó artigo 70 do Real Decreto Lexislativo 5/2015, do 30 de outubro polo que se aproba o texto refundido da Lei do Estatuto Básico do Empregado Público en concordancia co artigo 91 da Lei 7/85, do 2 de abril, Reguladora das Bases de Réxime Local e do artigo 233 da Lei 5/97, do 22 de xullo, de Administración Local de Galicia, e en uso das facultades que lle atribúe o art.21.1. g) da Lei 7/85, do 2 de abril, Reguladora das Bases de Réxime Local, 1º.—Aprobar e anunciar a Oferta de Emprego Público para o exercicio 2016, do Concello de Meaño, Provincia Pontevedra, Código Territorial 027, que consta de: Denominación: Operario encargado de obras e servizos municipais. Número de vacantes: 1. Nivel de titulación: Certificado de Escolaridade-Estudios Primarios. Categoría oficial primeira. Tanda de acceso libre.2º.—Que se faga pública esta oferta, mediante a súa publicación no Boletín Oficial da Provincia e no Diario Oficial de Galicia, ó abeiro do artigo 70 do Real Decreto Lexislativo 5/2015, do 30 de outubro polo que se aproba o texto refundido da Lei do Estatuto do Empregado Público. Manda e asina a Sra. Alcaldesa Dª. Mª Lourdes Ucha Varela, en Meaño a 15 de abril de 2016, perante mín a secretaria-interventora Mª Teresa Escudero Barral que dou fe.” O que se fai público para xeral coñecemento. Meaño, 15 de abril de 2016.—A alcaldesa, Mª Lourdes Ucha Varela.
CONVOCATORIA SUBASTA
ADMINISTRACIÓN LOCAL — Municipal — Soutomaior (Poxas, 01/02/2016)

De conformidade co acordo da Xunta de Goberno Local, de 21 de xaneiro de 2016, convócase subasta para a instalación de quiosco de tempada no Concello de Soutomaior. Quiosco de tempada de verán no Concello na carballeira do Peirao para a venda de bebidas, xeados, etc. No prazo de sete días naturais, contados a partir da publicación do presente anuncio no BOP. A partir de 4.000 € No Concello, en días laborais, de 9 a 14 horas. Soutomaior, a 25 de xaneiro de 2016.—O Alcalde, Agustín Reguera Ocampo.
DH. W36.54043. SOLICITUDE DE SANTIAGO GORIS SISTO PARA AUTORIZACIÓN DE OBRAS PARA MURO CONTENCIÓN DE TERRAS NO LUGAR DE OUTEIRO, PARROQUIA DE PORTAS NO CONCELLO DE PORTAS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 25/10/2016)

Don Nour Eddine Adam Piotr Llases Baudot solicita de Augas de Galicia co CIF: Q1500378C, a autorización de obras no lugar de Outeiro, parroquia e Concello de Portas (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54043. As obras solicitadas consisten na construción de muro de contención de terras na parcela 286 do polígono 25, de pedra granito, nunha lonxitude de 20 m e altura máxima 1,80 m para soporte de muro de peche existente, sen modificar as rasantes existentes, no lugar de Outeiro, parroquia e Concello de Portas (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Portas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 28 de setembro de 2016.—O Xefe da Área de Autorizacións e Concesións, Ivanca Bellsolell Carabella.
DH. A36.48420, CONCESIÓN DUN CAUDAL DE AUGA A RODRÍGO REY FROJÁN, NO CONCELLO DE CALDAS DE REIS (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIOE INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 17/03/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 29 de febreiro de 2016 e como resultado do expediente incoado ó efecto, outorgóuselle a Rodrígo Rey Froján unha concesión de 25.920 m 3 anuais de auga que procede dunha derivación do río Umia, no lugar de Baxe, na parroquia de Santo André de Cesar (Santo André), no concello de Caldas de Reis (Pontevedra), con destino a accionar un muíño con fins etnográficos. Número Expte.: DH. A36.48420 Santiago de Compostela, a 29 de febreiro de 2016.—A Xefa do Servizo de Tramitación Técnico-Administrativa do Dominio Público Hidráulico, Alberte Colombri De Acosta.
APROBACIÓN INICIAL MC-12/2016
ADMINISTRACIÓN LOCAL — Municipal — Forcarei (Presupostos e cadros de persoal, 07/10/2016)

O Pleno Municipal, en sesión ordinaria celebrada o día 26 de agosto de 2016, acordou: Por medio do presente exponse ó público o expediente, polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presenta-las reclamacións ou alegacións que estimen pertinentes, de conformidade co disposto nos artigos 169, do RDLex 2/2004, polo que se aproba o texto refundido da lei reguladora das facendas locais, e art.38 e 42 en relación cos artigos 20 e 22 do R. D. 500/1990, do 20 de abril. Forcarei a 30 de agosto de 2016.—A Alcaldesa, Belén Cachafeiro Anta.
LICITACIÓN SERVIZO SEGURO DE ASISTENCIA SANITARIA COMPLEMENTARIA PARA O PERSOAL FUNCIONARIO DO CONCELLO DE POIO INTEGRADO NA SEGURIDADE SOCIAL.
ADMINISTRACIÓN LOCAL — Municipal — Poio (Contratos administrativos, 01/07/2016)

Para a contratación do Seguro de asistencia sanitaria complementaria para o persoal funcionario do Concello de Poio integrado na Seguridade Social. Organismo: Concello de Poio. Pleno da Corporación. Dependencia que tramita o expediente: Servizo de Contratación. O seguro de asistencia sanitaria complementaria para o persoal funcionario do Concello de Poio integrado na Seguridade Social en virtude de aplicación do RD 480/93, do 2 de abril. Tramitación: ordinaria. Procedemento: aberto con varios criterios de adxudicación.55,00€/persoa/mes, tributos e gastos incluídos. Catro anos, prorrogable por anualidades ata un total de dez anos. Definitiva do 5% do importe dos catro anos de adxudicación sen Ive. Entidade: Concello de Poio. Servizo de Contratación. Domicilio: Praza do Mosteiro, 1. cp 36995. Poio; Tfº 770001-ext.1214 fax 771277, contratación@concellodepoio. es e perfil do contratante www.concellodepoio.es.Data límite para obtención documentos e información: día anterior ao de remate do prazo de presentación de ofertas. No Rexistro Xeral do Concello durante o prazo de 15 días hábiles contados a partir do seguinte ao da publicación deste anuncio de licitación no BOP de Pontevedra. Documentación: cláusula 16 do prego. Cláusulas 18 e 20 do Prego de Cláusulas Administrativas Particulares. Poio, 13 de xuño de 2016.—O Alcalde, Luciano Sobral Fernández.
MODIFICACIÓN BASE 33 DE EXECUCIÓN DO ORZAMENTO 2016
ADMINISTRACIÓN LOCAL — Municipal — Lama, A (Presupostos e cadros de persoal, 07/11/2016)

Aprobada inicialmente polo Pleno da Corporación a Modificación da Base 33 de execución do Orzamento Municipal correspondente ao exercicio 2016, queda exposto ao público, por un prazo de 15 días hábiles, na Secretaría do Concello, a efecto de exame e reclamacións. De non presentarse estas, entenderase definitivamente aprobado, segundo dispón o propio anuncio de aprobación inicial. A Lama.—O Alcalde, Jorge Canda Martínez.
IN407A 2016/39-4. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DAS INSTALACIÓNS DE RETRANQUEO LMT TRO-701E REFORMA CT SANTA CLARA (VIGO)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 11/04/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 14 de marzo de 2016.—O Xefe Territorial, Ignacio Rial Santomé.
DELEGACIÓN DE FUNCIÓNS
ADMINISTRACIÓN LOCAL — Municipal — Baiona (Outros documentos, notificacións e informacións públicas, 29/01/2016)

En cumprimento do disposto no artigo 44.2 do RD 2568/1986, de 28 de novembro, se procede a publicación da seguinte Resolución de alcaldía “Tendo previsto este Alcalde, ausentarse do municipio, os días 20, 21 e 22 de xaneiro de 2016, por mor da asistencia a Feira Internacional de Turismo de Madrid”. Considerando que o artigo 47.1 do ROF sinala que corresponde ós Tenentes de Alcalde en canto tales, subsituir na totalidade das súas funcións e pola orde do seu nomeamento, o Alcalde, nos casos de ausencia, enfermidade ou impedimento que imposibilite a este para o exercicio das súas atribucións. De conformidade co establecido nos artigos 47.2 e 44.1 e 2 do ROF, esta Alcaldía-Presidencia resolve: Primeiro.- Delegar en D.ª Jose Alan Chillogalli Damiao, 1ª Teniente Alcalde todas as competencias e funcións que ten atribuidas esta Alcaldía, para que poida proceder e substituílo dende as 00:00 h do día 19 de xaneiro ata as 23:59 h do día 22 de enero de 2016.- Terceiro.- Notificar ó interesado e publicar o presente acordo no BOP de Pontevedra. Baiona, a 18 de xaneiro de 2016.—O Alcalde-Presidente, Ángel Rodal Almuiña.
IN407A 2015/246-4. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN PARA INSTALACIÓN DE LMT, CT GUIZÁN (MOS)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 20/01/2016)

Resolución do 22 de decembro de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de MOS. (expediente IN407A 2015/246-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 22 de decembro de 2015.—O Xefe Territorial, Ignacio Rial Santomé.
APROBACIÓN DEFINITIVA DA MODIFICACIÓN DA ORDENANZA REGULADORA DO IMPOSTO SOBRE O INCREMENTO DO VALOR DOS TERREOS DE NATUREZA URBANA
ADMINISTRACIÓN LOCAL — Municipal — Pontecesures (Ordenanzas e Regulamentos, 22/08/2016)

Aprobada definitivamente a modificación da Ordenanza Fiscal Reguladora do Imposto sobre o Incremento do Valor dos Terreos de Natureza Urbana, procédese á publicación do texto íntegro da modificación (artigo 7.—Bonificacións), de conformidade co Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Gozarán dunha bonificación do 95% na cota integra os suxeitos pasivos deste imposto cando o feito impoñible consista na transmisión de dominio, constitución ou transmisión de calquera dereito real de goce limitativos do dominio, por causa de morte en relación a vivenda habitual do causante a favor do seu cónxuxe, descendentes e ascendentes, por natureza ou adopción. Para o disfrute deste beneficio fiscal será imprescindible a acreditación da condición de vivenda habitual do causante no momento do seu falecemento mediante certificado de empadroamento expedido polo Concello. Para os efectos do goce da bonificación, equiparase ao cónxuxe a quen convivise co causante con análoga relación de afectividade e o acredite mediante certificado de inscrición no rexistro de unións de parellas de feito expedido ao efecto.” A referida Ordenanza fiscal, coa modificación introducida, entrará en vigor e será de aplicación no momento da súa publicación no Boletín Oficial da Provincia, permanecendo en vigor ata a súa modificación o derrogación expresa. Pontecesures, 8 de agosto de 2016.—O Alcalde, Juan Manuel Vidal Seage.
ADXUDICACIÓN DO SUBMINISTRO DE ENERXIA ELÉCTRICA A "GAS NATURAL SERVICIOS, SDG, S. A."
ADMINISTRACIÓN LOCAL — Municipal — Caldas de Reis (Contratos administrativos, 11/10/2016)

Por acordo do Pleno da Corporación en sesión de data 15 de setembro de 2016, aprobouse a adxudicación da CONTRATACIÓN DA SUBMINISTRACIÓN DE ENERXÍA ELÉCTRICA EN BAIXA TENSIÓN EN RÉXIME DE MERCADO LIBRE AOS EDIFICIOS, INSTALACIÓN E ILUMINACIÓN PÚBLICA DO CONCELLO DE CALDAS DE REIS, o que se publica aos efectos do disposto polo artigo 154 do TRLCSP aprobado polo RDL 3/2011, de 14 de novembro.543.037,37 €/ano + IVE. Caldas de Reis, a 26 de setembro de 2016.—O Alcalde, Juan Manuel Rey Rey.
LICITACIÓN PARA A ADXUDICACIÓN DA IMPARTICIÓN DE DIVERSAS ACTIVIDADES PARA O CURSO 2016/17
ADMINISTRACIÓN LOCAL — Municipal — Porriño, O (Contratos administrativos, 15/09/2016)

Por Decreto de Alcaldía de data 2 de setembro de 2016, foron aprobados os Pregos de cláusulas administrativas particulares que han de rexer na seguinte licitación: Según o establecido no Prego de cláusulas administrativas particulares que rexen a licitación. Os criterios que servirán de base para a adxudicación serán os establecidos no Prego de cláusulas administrativas. Serán pola conta do licitador que resulte adxudicatario.www.contratosdegalicia.es O Porriño, a 2 de setembro de 2016.—A Alcaldesa, Eva Garcia de la Torre.
EXPOSICIÓN TAXA RECOLLIDA DE LIXO 2º SEMESTRE/2016
ADMINISTRACIÓN LOCAL — Municipal — Vilagarcía de Arousa (Recadación, 18/08/2016)

Aprobado pola Xunta de Goberno Local de data 18 de xullo de 2016 o Padrón Fiscal da Taxa de Recollida de Lixo, 2º Semestre/2016, exponse ó público na Oficina de Rendas e no taboleiro de edictos deste Concello, para efectuar a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria. A exposición pública farase por un prazo de 20 días hábiles, que empezarán a contar dende o día seguinte ó da inserción deste edicto no Boletín Oficial da Provincia. Durante o mesmo os interesados poderán interpor os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interporse calquera outro recurso que ós interesados lles conveña. Vilagarcía de Arousa, a 4 de agosto de 2016.—O Alcalde-Presidente, Alberto Varela Paz.
CONVOCATORIA XUNTA XERAL ORDINARIA O DÍA 31/01/2016.
SECCIÓN NON OFICIAL —  — Comunidad de Usuarios de Traida de San Bartolome–As Neves (Outros documentos, notificacións e informacións públicas, 20/01/2016)

Don Ruben Alonso Riadi Rodriguez de Quesada, maior de idade e veciño de a Lomba s/n., parroquia de Stª Mª de Taboexa,(As Neves), con D. N. I.XXXXXXXXX, Presidente da Xunta de Goberno da COMUNIDADE DE USUARIOS DA TRAIDA DE SAN BARTOLOMÉ, convoca a todos os usuarios para que se reunan na Xunta Xeral Ordinaria do dia 31 de Enero de 2016 Domingo, as 10:00 horas en primeira convocatoria, e as 10:30 horas en segunda convocatoria, no Centro Cultural de Taboexa, Concello de as Neves, co fin de: XUNTA XERAL ORDINARIA co seguinte orden do dia: As Neves, 5 de Enero 2016.
OFERTA DE EMPREGO PÚBLICO DEPUTACIÓN DE PONTEVEDRA 2016
ADMINISTRACIÓN LOCAL — Provincial — Deputación Provincial (Oferta de emprego público, 28/12/2016)

Por Resolución Presidencial de data 26 de decembro de 2016 aprobase a oferta de emprego público para o ano 2016, que comprende o número total de prazas de funcionarios de carreira que a seguir se detallan: Todas as prazas de funcionarios serán obxecto de provisión mediante convocatoria pública, que será publicada no Boletín Oficial da Provincia de Pontevedra (BOPPO) coas súas correspondentes bases e programas, e mediante extracto de ditas convocatorias no Diario Oficial de Galicia (DOG) e no Boletín Oficial do Estado (BOE). Pontevedra, 26 de decembro de 2016.—O deputado delegado, Carlos López Font.—O secretario, Carlos Cuadrado Romay.
ANUNCIO RELATIVO Á CONTRATACIÓN DUN ACORDO MARCO, QUE REXERÁ NA PRESTACIÓN DOS SERVIZOS DE DESBROCE DAS MARXES EN ESTRADAS DE TITULARIDADE DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Contratos administrativos, 18/10/2016)

A Xunta de Goberno, na sesión do 07 de outubro de 2016, aprobou o expediente de contratación do dito anuncio, coas seguintes especificacións: Os criterios avaliables mediante fórmulas contarán cun máximo de 100 puntos, de conformidade co seguinte (Descrito e detallado cada prezo unitario no Anexo I ao prego administrativo, apartado 3): Orzamento base de licitación.- A cifra indicada a continuación establécese como importe estimado do contrato e con carácter orientativo e non vinculante, ao non estar definida a contía exacta e total do contrato por depender dos servizos que realmente se leven a cabo. En tanto, dito importe constitúe o límite máximo do gasto que para a duración do acordo marco establécese en 173.272,00€ (IVE incluído). A adxudicación do contrato realizarase en función do prezo unitario por kilómetro ofertado en cada un dos lotes. Os prezos unitarios máximos son os seguintes: Serán por conta da empresa adxudicataria. As especificadas no prego de cláusulas administrativas particulares e técnicas. Pontevedra, a 7 de outubro de 2016.—O Deputado delegado.—O Secretario.
EDICTO DE PUBLICACIÓN DE LUGARES PÚBLICOS E LOCAIS OFICIAIS PARA A REALIZACIÓN DE ACTOS DE CAMPAÑA ELECTORAL
ADMINISTRACIÓN ELECTORAL — XUNTAS ELECTORAIS — Xunta Electoral de Zona de Cambados (Procedementos diversos, 17/08/2016)

Certifica: Que de conformidade co establecido nos artigos 56 e 57 da Lei Orgánica 5/85 de 19 de Xuño, de Réxime Electoral Xeneral, polos Concellos que a continuación se expresan foron designados os lugares públicos e locais oficiais que así mesmo se indican, para a realización de actos de campaña electoral e colocación de carteis e propaganda electoral, con motivo das ELECCIONS AO PARLAMENTO DE GALICIA convocadas por Decreto 92/2016, de 1 de agosto, son os seguintes: Paneis a instalar nos seguintes lugares: A instalar nos báculos de alumeado publico dás vías que figuran na relación que se acompaña, no que aparecen divididas por tramos que poderian adxudicarse, a criterio da Xunta Electoral, ás distintas opcions políticas que o soliciten, con exclusión da Praza do Concello, Praza Alfredo Brañas e do Paseo da Calzada. A instalar nos báculos de alumeado publico dás vías: Os seguintes centros con mesmos días e horas: O horario de celebración dos actos será en días e horario non lectivos para os centros escolares, e de 10 a 23 horas para as Casas de Cultura, Centros Socio- culturais e Auditorio. Cada carteleira terá a dimensión de 3 metros de largo por 2 metros de ancho. Patios dos colexios públicos do municipio situados en: Horario común a todos de 18 a 22 horas. Tódolos días. Por outra parte, comunícase que se permitirá a instalación de publicidade nos báculos e farois de iluminación pública, das siguientes rúas: Marxe dereita 18 báculos Marxe esquerda 17 báculos Marxe do río 10 báculos Os representantes das formacións políticas ou das candidaturas, deberán poñerse en contacto coas persoas responsables dos diferentes centros que se citan a continuación, coa finalidade de comunicarle a hora de celebración ou a anulación dos actos con suficiente antelación. Os representantes das formacións políticas ou das candidaturas, deberán poñerse en contacto coa Policía Local, coa finalidade de comunicarlle a hora de celebración ou a anulación dos actos con suficiente antelación. E para que conste e ser inserido no Boletín Oficial da Provincia, expido o presente en Cambados a once de agosto de dous mil dezaséis. A Secretaria: BENITA MARÍA GÁNDARA VALIJE.
FORMALIZACIÓN DO CONTRATO DA OBRA "REHABILITACIÓN FIRME CAMIÑO CHANS" CON CARGO AO PLAN MARCO DE MELLORA DE CAMIÑOS MUNICIPAIS DE ACCESO A EXPLOTACIÓNS AGRARIAS 2016 DA (AGADER) COFINANCIADO POLO FEADER NO MARCO DO PDR GALICIA 2104-2020
ADMINISTRACIÓN LOCAL — Municipal — Bueu (Contratos administrativos, 24/10/2016)

FORMALIZACIÓN CONTRATO DA OBRA “REHABILITACIÓN DO FIRME CAMIÑO CHANS” CON CARGO AO Plan Marco de mellora de camiños municipais de acceso a explotacións agrarias 2016 da Axencia Galega de Desenvolvemento Rural (AGADER) cofinanciado polo Fondo Europeo Agrícola e de desenvolvemento rural (FEADER) no marco do PDR de Galicia 2014-2020 a) Organismo: Concello de Bueu (Pontevedra) b) Dependencia que tramita o expediente: Servizo de contratación do departamento de Secretaría do Concello de Bueu c) Número de expediente: S/C17/16 a) Tipo: Administrativo de obras b) Obxeto: “Rehabilitación de firme do camiño de Chans” c) CPV: 34996000-5; 45233222-1; 45233252-0; 45262350-9 d) Prazo de execución: Un (1) mes contado a partir do día seguinte ó da sinatura da acta de comprobación do replanteo. a) Tramitación: Urxente b) Procedemento: Aberto cun único criterio de adxudicación (prezo) c) Criterio de adxudicación: a oferta economicamente máis vantaxosa é a que incorpore o prezo máis baixo. a) Valor estimado: Coincidente co importe do proxecto: 61.184,85.-€ b) IVE aplicable: 21% c) Importe do IVE: 13.058,82.-€ d) Prezo de licitación: (IVE engadido): 75.243,67.-€ 51.677,35-€ a) Data de Adxudicación: 19.09.2016 b) Data de formalización do contrato: 23.09.2016 c) Contratista Adxudicatario: “MOVIMIENTOS DE ÁRIDOS Y CONSTRUCCIONES DE AROSA S. L.(MARCONSA), CIF. B-36.533.537 (DOCUMENTO ASINADO ELECTRÓNICAMENTE Á MARXE)
APROBACIÓN DEFINITIVA DO ORZAMENTO
ADMINISTRACIÓN LOCAL — Municipal — Redondela (Presupostos e cadros de persoal, 15/02/2016)

Aprobado definitivamente o orzamento xeral do Concello de Redondela correspondente ao exercicio do ano 2016, cumprindo o disposto nos artigos 169.3 do Real decreto legislativo 2/2004, do 5 de marzo, polo que se aproba o texto refundido da lei reguladora das facendas locais e 20.3 do Real decreto 500/90 do 20 de abril, fanse públicos os importes por capítulos do orzamento xeral. ESTADO DE GASTOS Cap.1: Gastos de persoal 7.171.923,58 € Cap 2: Gastos en bens correntes e servizos 250.000,00 € Cap 3: Gastos financieros 2.391.995.00 € Cap 4: Transferencias correntes 7.774.861,49 € Cap 6: Investimentos reais 38.608,99 € Cap 7: Transferencias de capital 160.000,00 € Cap 8: Activos financeiros 36.000,00 € Cap 9: Pasivos financeiros 680.000,00 € Total gastos … … 18.503.389,06 € ESTADO DE INGRESOS Cap.1: Impostos directos 6.244.463,20 € Cap 2: Impostos indirectos 7.529.984,65 € Cap 3: Taxas e outros ingresos 157.018,57 € Cap 4: Transferencias correntes 1.276.684,88 € Cap 5: Ingresos patrimoniais 2.149.312,16 € Cap 7: Transferencias de capital 400,00 € Cap 8: Activos financeiros 36.000,00 € Cap 9: Pasivos financeiros 1.109.525,60 € Total ingresos … … 18.503.389,06 € Consorte ao disposto no artigo 127 do Real Decreto Legislativo 781/1 986, do 18 de abril, reguladora do texto refundido das disposicións legais vixentes en materia de réxime local, faise saber que os cadros de persoal, aprobados xunto co orzamento xeral, son o s seguintes: Documento asinado dixitalmente a marxe.